Publication: Magyar Közlöny
Issue: MK-2002-24 (Year: 2002, Number: 24)
Era: 1990-2004
Section: a 4/2002. (II. 20.) SZCSM—EüM együttes rendelethez
Paragraph Index: 616

6. Munkavégzés veszélyes körülmények között 6.1. Fizikai (zaj, egésztest és kéz-, karrezgés, megvilágítás, ionizáló és nem ionizáló sugárzás, elektromágneses tér, magas légköri nyomás) és kémiai (gázok, gõzök, porok, aeroszolok okozta légszennyezés) kóroki tényezõk elõfordulásával járó munkavégzés során biztosítani kell az egészséget nem veszélyeztetõ biztonságos munkafeltételeket. 6.2. Amennyiben a munkavállalónak olyan helyre kell belépnie, illetve munkavégzés céljából vagy azzal összefüggésben tartózkodnia, ahol a légtér egészségre ártalmas mérgezõ anyagokat (gázok, gõzök, porok aeroszolok) tartalmazhat, oxigénhiányos, robbanásveszélyes vagy gyúlékony lehet, a munkaterület sajátosságait figyelembe véve a belépés elõtt, vagy az ott-tartózkodás alatt kell meggyõzõdni a megfelelõ mennyiségû, minõségû (összetételû) levegõ meglétérõl, az egészséges és biztonságos légállapotokról. Egyéb jogszabályban elõírtakat is figyelembe véve meg kell tenni a szükséges intézkedéseket az egészségkárosodás és munkabaleset megelõzése érdekében. 6.3. A munkavállaló nem végezhet egyedül munkát olyan munkaterületen, ahol a levegõ összetételébõl adódóan bármilyen veszély fennállhat. Az ilyen körülmények közötti munkavégzésnél a munkavállalót folyamatosan kívülrõl figyelemmel kell kísérni, és meg kell tenni minden szükséges intézkedést annak biztosítására, hogy amennyiben szükséges, azonnali hatékony segítséget kaphasson.

Source: https://magyarkozlony.hu/hivatalos-lapok/1a281b55822f3ddf4a005ace34ca3b2fbc749836/dokumentumok/b91984981cd2a4f1bdb517b7efaae44874069092/letoltes